Miljoene ingesamel vir UJ-veldtogArgieffoto van die Universiteit van Johannesburg Die universiteit het dié week die veldtog van stapel gestuur. Dit behels die insameling van geld vir “studente wat ‘te ryk’ is om kwalifiseer vir die nasionale finansiële hulpskema vir studente (NSFAS) maar ‘te arm’ is om universiteitsgeld te bekostig of die kwalifiseer vir lenings”. Die veldtog poog om minstens R60 miljoen in te samel teen die einde van die jaar. Tydens ŉ byeenkoms wat Donderdagaand in Johannesburg gehou is, is nagenoeg R10 miljoen ingesamel. Teen Sondagoggend is daar nagenoeg R31 miljoen ingesamel, insluitend ŉ persoonlike donasie van R200 000 van prof. Ihron Rensburg, visekanselier van UJ, en R100 000 van die universiteit se studente-adviesraad. Die uitvoerende dekane van die universiteit se onderskeie fakulteite het ook onderneem om gesamentlik R550 000 tot die fonds by te dra. Nagenoeg 5 000 studente by UJ is deel van sogenaamde “missing middle”. Die veldtog het ten doel om dié studente se klasgeld vir die jaar te dek. Die gemiddelde koste vir ŉ jaar se studie by UJ beloop sowat R85 000.